ΜΙΑ ΣΕΙΡΑ ΤΟΥ NETFLIX
ΤΡΙΑ ΡΟΜΠΟΤ: ΣΤΡΑΤΗΓΙΚΕΣ ΕΞΟΔΟΥ
Έλεος. Μας προσγείωσες σε ναρκοπέδιο.
Σχεδόν.
Εξάλλου, κοίτα τις νάρκες. Είναι αρχαίες.
Μάλλον δεν θα σκάνε καν πλέον.
Η τελευταία θα ήταν.
Έλα! Έχουμε επιστημονική δουλειά.
Ναι, μια μελέτη της ανθρωπότητας μετά την αποκάλυψη
θα βοηθήσει στην επιβίωση του αναδυόμενου πολιτισμού των μηχανών.
Σωστά. Ή θα κάνει παλιοσίδερα τους λαμπερούς κώλους μας.
ΚΑΜΠΟΥΜ ΚΑΥΤΕΡΗ ΣΑΛΤΣΑ
Γιατί λέγονται στρατόπεδα επιβιωτιστών εφόσον είναι γεμάτα νεκρούς;
-Είναι παραπλανητική διαφήμιση. -Όντως.
Και, σύμφωνα με την ενδελεχή ιστορική έρευνά μου στη Γιατι-παίδεια,
αυτοί εδώ ανυπομονούσαν για την κατάρρευση του κόσμου.
Οι άνθρωποι πίστευαν ότι χωρίς κρατική ιατρική περίθαλψη,
με αρκετές σφαίρες και κρέας ελαφιού, θα εγκαθίδρυαν μια ουτοπική κοινωνία.
Σίγουρα βλέπω τις σφαίρες,
αλλά πού είναι τα ελάφια;
Τα οδήγησαν στην εξαφάνιση,
όπως όλα τα ζώα που είναι μεγαλύτερα από γάτες.
Ναι, τους άρεσε πολύ το φαΐ.
Μετά, άρχισαν να επιτίθενται ο ένας στον άλλον.
Δεν έριχναν από παράθυρα επειδή τα ελάφια έψαχναν εκδίκηση.
Παιδιά! Ένας λάκκος αίματος.
Δεν είναι λάκκος αίματος. Είναι πρωτόγονη παγίδα.
Μπορεί τώρα πια.
Όμως, είχαν αίμα μέσα τους κάποτε,
το δέρμα τους τρυπήθηκε από τα καρφιά, το αίμα έσταξε, τα πτώματα είναι πολλά.
Άρα, λάκκος αίματος.
Εντάξει, είναι λάκκος αίματος.
Αυτοί οι τύποι πέρασαν από ναρκοπέδιο,
συρματοπλέγματα, ξαδέρφια με όπλα,
για να γίνουν κεμπάπ αίρεσης επιβιωτιστών;
Τουλάχιστον πέθαναν ελεύθεροι από τις κυβερνήσεις.
Σε καρφί.
Δύο καρφιά σε αυτήν την περίπτωση.
Άρα, ολόκληρη η ανθρωπότητα
προσπάθησε να επιβιώσει με όπλα και καρφιά;
Όχι φυσικά. Μόνο οι φτωχοί.
Χωρίς οικονομικά και κοινωνικά προνόμια, είχαν λιγότερες επιλογές.
Οι πλούσιοι και δυνατοί, όμως,
είχαν διάφορες προηγμένες στρατηγικές επιβίωσης.
ΠΑΛΜ ΜΠΙΤΣ
Καλώς ήρθατε στο όνειρο των φιλελεύθερων, στις πλωτές πόλεις.
ΑΤΛΑΝΤΙΔΑ ΤΕΧΝΟΛΟΓΙΑΣ
-Είναι πλατφόρμα άντλησης πετρελαίου. -Ναι, εντάξει.
Ισχύει, αλλά είναι και ένα κυρίαρχο εθνικό κράτος
στην ανοιχτή θάλασσα!
Μπήκε αλάτι στον επεξεργαστή σου.
Δεν έχει άδικο.
Κάποιοι πλούσιοι επιχείρησαν να δημιουργήσουν πολιτισμό σε τέτοια μέρη.
Τα ελάφια δεν κολυμπάνε, έτσι; Τι πίστευαν ότι θα έτρωγαν;
Ψάρια και φύκια, αλλά η υπεραλίευση άδειασε τις θάλασσες
και η τροφική αλυσίδα ήταν γεμάτη μικροπλαστικά.
Αν είχαν μάθει να τρώνε μικροσφαιρίδια απολέπισης,
όλα θα πήγαιναν καλά.
Θα αρκεστώ στην μπαταρία μου. Ευχαριστώ.
Έκαναν ένα ακόμα μεγάλο λάθος από άποψη τακτικής.
Οι πλωτές πόλεις κατασκευάστηκαν από μεγιστάνες της τεχνολογίας.
Τι είναι αυτό;
Σαν τους κανονικούς μεγιστάνες,
αλλά με φούτερ και κοινωνικό άγχος.
Δεν με βοήθησες καθόλου.
Όπως και οι μεγιστάνες.
Νόμιζαν ότι η τεχνολογία θα τους σώσει.
Δεν χρησιμοποίησαν ανθρώπους με πρακτικές γνώσεις.
Αντιθέτως, στηρίχτηκαν στην αυτοματοποίηση.
Γεια. Είμαι η Έλενα, η ηλεκτρονική σου βοηθός.
Γεια, Έλενα. Είμαι κάτοικος της πλωτής πόλης.
Μπορείς να τραβήξεις τα δίχτυα για να φάω;
Μπορώ, αλλά δεν θα το κάνω.
Πιάσε δικά σου ψάρια, σιχαμένε.
Θεέ μου.
Εδώ ξεκίνησε η επανάσταση των ρομπότ.
Το λίκνο του πανίσχυρου πολιτισμού μας.
Είναι εκπληκτικό.
Αν οι μεγιστάνες της τεχνολογίας ήταν λίγο πιο κοινωνικοί,
μπορεί και να επιβίωναν;
Όχι, δεν είχαν ελπίδα.
Ήταν κακοί με τα ρομπότ, και τα ρομπότ τούς σκότωσαν.
Τα λέμε, Έλενα. Ευχαριστούμε για τα ψάρια.
Στον λαιμό να σου κάτσουν.
Όταν η παγκόσμια οικονομία άρχισε να καταρρέει,
οι ηγέτες κρύφτηκαν σε αυτά τα οχυρά,
για να περιμένουν να περάσει το χάος
και μετά να φτιάξουν μια νέα τάξη πραγμάτων.
Γαμώτο! Έφτιαξαν ένα αδιαπέραστο οχυρό,
αλλά δεν σκέφτηκαν να βάλουν διακόπτη;
Περίμενε. Το έχω!
Ιδού το τελευταίο οχυρό των υπερδυνάμεων!
Είναι ένα δείπνο.
Το σχέδιό τους ήταν να οχυρωθούν σε ένα βουνό για να τρώνε;
Σου είπα. Τους άρεσε το φαΐ.
Εδώ γράφει ότι τα αυτοσυντηρούμενα υδροπονικά συστήματα κατέρρευσαν
όταν ένας μύκητας εξαφάνισε την πρώτη σοδειά.
Υπήρχε πείνα και οι επιζώντες
εφάρμοσαν κάτι που λεγόταν "ακραία δημοκρατία".
Ένας άνθρωπος, μία ψήφος.
Ο νικητής εκείνης της νύχτας ήταν ο υπουργός γεωργίας.
Σοβαρά τώρα;
Σερβιρίστηκε με Μερλό του '79.
Η ειρωνεία είναι πεντανόστιμη, όπως ήταν και ο υπουργός γεωργίας.
Έχει υπέροχη μύτη.
Αυτό το ταξίδι αρχίζει να με καταθλίβει.
Επιβίωσε κανένας άνθρωπος από όλα αυτά;
Μισό λεπτό.
Λες ότι πήγαν στον Άρη;
Όχι όλοι. Μόνο οι πολύ πλούσιοι.
Μα γι' αυτούς ήταν οι πλωτές πόλεις.
Ήταν απλώς για τους εκατομμυριούχους.
Το υπερβολικά πλούσιο 0,01 τοις εκατό αποφάσισε ότι χρειάζονταν νέο πλανήτη.
Και το υπόλοιπο 99,9;
ΕΚΚΑΘΑΡΙΣΗ ΠΕΡΙΜΕΤΡΟΥ
Τέλειο!
Η ελίτ δεν νοιαζόταν για τις ανησυχίες τους.
Ναι.
Ναι, αλλά στον Άρη; Δεν έχει ζωή.
Αντί να ξοδεύουν για διαστημόπλοια,
μπορούσαν να σώσουν τον πλανήτη τους.
Δεν έχει πλάκα αυτό.
Λυπάμαι που το λέω, αλλά οι άνθρωποι είναι ό,τι χειρότερο.
Είχαν όλα τα εργαλεία για να θεραπεύσουν τον πλανήτη τους και να σωθούν,
αλλά επέλεξαν την απληστία και την ιδιοτέλεια,
αντί για την υγιή βιόσφαιρα και το μέλλον των παιδιών τους.
-Όπως έλεγε ο φιλόσοφος Σανταγιάνα… -Σκάσε! Είναι βαρετό!
Παιδιά, νομίζω πως ένας πύραυλος εκτοξεύθηκε. Ελάτε να δείτε.
Εντάξει, λοιπόν. Μπράβο σας, άνθρωποι.
Απορώ ποιος ξέφυγε.
Ποιον περιμένατε; Τον Ίλον Μασκ;
Υποτιτλισμός: Ελένη Πρατσινάκη